“Ҡайһы бер кешеләр ғүмере буйы яратып һайлаған һөнәренә, эшенә, шөғөлөнә тоғролоҡ һаҡлап, оло ҡаҙаныштарға, абруй, хөрмәткә ирешеп , янындағы шундай уҡ фекерҙәше менән рухташ, замандаш булып китеүсән. Был ғалимдар тыуҙырған ғилем мөхите өсөн дә ғәҙәти күренеш. Ярты быуат буйы иңгә-иң терәшеп бергә атлаған, күптән коллега ғына түгел, ағай-ҡусты, дуҫ-ҡорҙаш булып киткән билдәле фольклорсы-ғалим, Башҡортостан Фәндәр академияһының почетлы академигы Әхмәт Сөләймәнов менән күренекле әҙәбиәт белгесе Ғиниәтулла Ҡунафин – ана шундайҙарҙан ине”, тип яҙа Әхмәт Сөләймәновтың ҡыҙы, филология фәндре докторы Нәркәс Хөббитдинова.